_:n2805c7876e7e409099f9570c3be84449xb0
<http://schema.org/articleBody>
"नई दिल्ली, 18 मई : मिठाई वाले ने कहा मिठाई मत खाओ..! तेल के इस बड़े ब्रांड ने तेल कम इस्तेमाल करने की सलाह दी..!! सच यहीं नहीं आता पर सच यही है l \n\nखाद्य तेल के अग्रणी ब्रांड 'धारा' का प्रसंस्करण करने वाली कंपनी मदर डेयरी फ्रूट एंड वेजीटेबल प्राइवेट लिमिटेड ने शुक्रवार कहा कि वह जल्द ही एक राष्ट्रव्यापी अभियान का लांच करने जा रही है, जिसके माध्यम से उपभोक्ताओं को सेहतमंद जीवन शैली अपनाने के लिए तेल की खपत कम करने की सलाह दी जाएगी। \n\nमदर डेयरी के निदेशक डॉ. सौगत मित्रा ने कहा, \"एक ब्रांड के रूप में देश में 'धारा' की शुरुआत तीन दशक पहले हुई और आज यह रिफाइंड एवं फिल्टर्ड खाद्य तेल के क्षेत्र में अपने आप को मजबूती से स्थापित कर चुका है। \n\nहम हमेशा से एक सजग ब्रांड रहे हैं और स्वस्थ जीवनशैली को बढ़ावा देते आए हैं।\"\n\nउन्होंने कहा कि 'जरा सा बदलाव बनाए जीवन बेहतर' नाम से शुरू किए जाने वाले अभियान के जरिए लोगों को खाना पकाने में तेल का इस्तेमाल कम करने की सलाह दी जाएगी। \n\nउन्होंने कहा कि धारा एक व्यक्ति के लिए प्रतिदिन 30 ग्राम खाद्य तेल का इस्तेमाल करने की सलाह देता है।\n\nउन्होंने बताया कि सेहतमंद जीवनशैली को बढ़ावा देने वाला एक टीवी विज्ञापन 24 मई 2018 से प्रसारित होगा जिसमें धारा कह रहा है, 'खाने में तेल डालो कम' और विज्ञापन में धारा की सिग्नेचर ट्यून 'धारा धारा शुद्ध धारा' भी एक नए ट्विस्ट में सुनाई देगी जो 25 साल पहले 'जलेबी विज्ञापन' में बेहद लोकप्रिय हुई थी।\n\nमदर डेयरी फ्रूट एंड वेजीटेबल प्रा. लिमिटेड के बिजनेस प्रमुख (धारा खाद्य तेल) संजीव गिरी ने कहा, \"उपभोक्ताओं की बदलती जीवनशैली और जीवन की विभिन्न अवस्थाओं को ध्यान में रखते हुए हम अपने ब्रांड के दृष्टिकोण को नए रूप में प्रस्तुत कर रहे हैं। हमारा मकसद लोगों की आदतों में सकारात्मक बदलाव लाना है ताकि वे सेहतमंद बने रहें।\"\n\n--आईएएनएस"
<https://samaydhara.com/breakingnews/this-big-brand-of-oil-advised-to-use-less-oil-2/>